ઘણા સમયથી સર્જાતી આ ટ્રાફિક સમસ્યા રોજિંદી બની ગઈ છે. મોરબી શહેરમાં આવેલ સરકલો પાસેથી પસાર થતા વાહનો તેમજ શહેરમાં આડેધડ પાર્કિંગને લીધે શહેર ભરચક જોવા મળે છે. તેમજ શાળા કોલેજોમાં જતા વિદ્યાર્થીઓના આવવા જવા સમયે આ સરકલો ટ્રાફિકથી ઘેરાયેલ હોવાથી વિદ્યાર્થીઓ તેમજ રાહદારીઓને ભારે હાલાકીનો સામનો કરવો પડી રહ્યો છે. જે અંગે તંત્ર ને અનેકવાર રજુઆત કરવામાં આવી હોવા છતાં પણ તંત્ર ટ્રાફિક સમસ્યાના નિરાકરણમાં સદંતર નિષ્ફળ નીવડ્યું છે.